Institutul Naţional pentru

Pregătirea şi Perfecţionarea Avocaţilor

***CONSILIUL DE CONDUCERE***

**HOTĂRÂREA NR. 8**

**privind începerea anului I de pregătire profesională iniţială**

**8 noiembrie 2019**

În conformitate cu dispoziţiile art. 299 alin. (1) şi (5), art. 311 alin. (4) şi art. 312 alin (1) lit. a) din Statutul profesiei de avocat,

în temeiul dispoziţiilor art. 5 alin. (1) şi (2) lit. a), art. 7 alin. (1) lit. b) art. 13 lit. e) şi k) din Statutul Institutului Naţional pentru Pregătirea şi Perfecţionarea Avocaţilor,

în acord cu prevederile art. 14 din Regulamentul de Organizare şi Funcţionare al INPPA,

Consiliul de Conducere al Institutului Naţional pentru Pregătirea şi Perfecţionarea Avocaţilor,

**HOTĂRĂŞTE:**

**Art. 1.** – Activităţile tutoriale aferente anului I de pregătire profesională iniţială, în cadrul INPPA şi a centrelor teritoriale ale acestuia, la care pentru avocații stagiari înscriși pe tabloul avocaților stagiari până la data validării examenului de primire în profesia de avocat, sesiunea 2019, respectiv, până la data de 03 octombrie 2019 (inclusiv), vor începe la 25 noiembrie 2019.

**Art. 2.** – Face excepție de la prevederile Art. 1 centrul teritorial Cluj, la care activităţile tutoriale aferente anului I de pregătire profesională iniţială au început în luna mai a anului curent.

**Art. 3**. - Taxa de şcolarizare aferentă anului I de pregătire profesională iniţială este de 500 de lei şi va fi achitată până cel mai târziu cu trei zile înainte de data începerii cursurilor prevăzută la art. 1*.*

**Art. 4.** – Prezenta hotărâre se comunică U.N.B.R., centrelor teritoriale ale I.N.P.P.A. şi se publică pe site-ul [www.inppa.ro](http://www.inppa.ro).

**CONSILIUL DE CONDUCERE AL INPPA**